
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (2,450) στρεμμάτων στη θέση «Άγιος 
Παντελεήμων» περιφέρειας Δήμοι» Μάνδρας Νομού Αττικής. ... 1 

Κήρυξη αναδασωτέας έκτασης (3,018) στρεμμάτων στη θέση 
«Ράχη Πρίφτη» περιφέρειας Δήμου Μεγάρων Νομού Αττικής. 2 

Κήρυξη αναδασωτέας έκτασης (1,800) στρεμμάτων στη θέση «Δέλ- 
πουροι» ή «Καλύβια Αλεποχωρίου» Δήμου Μεγάρων Νομού Αττικής. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων που βρίσκονται 
στην Αθήνα επί των οδών α) Αβέρωφ αρ. 4 και Μάρνη αρ. 9 
και β) Αχαρνών αρ. 23 και Μακεδονίας αρ. 29 και καθορισμός 
ειδικών όρων και περιορισμών δόμησης. 4 . 

Αναστολή έκδοσης άδειας κατεδάφισης και εργασιών κατεδάφισης 
δύο κτιρίων στην πόλη -της Βέροιας. 5 

ΑΝΑΚΟΙΝΩΣΕΙΣ 

Ειδοποίηση της γενόμενης παρακατάθεσης αποζημίωσης για ρυ- 
μοτομούμενη έκταση 540 τετραγωνικών μέτρων και προ- 
σκυρούμενη έκταση 56,70 τετραγωνικών μέτρων, κειμένη 
στην Αγία Παρασκευή Αττικής, Λεωφ. Μεσογείων 318, 
προς διάνοιξη της οδού Κονδυλάκη. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο υπ’ αριθμ. 1119Δ/21.11.1986 ΦΕΚ 
που δημοσιεύθηκε η αριθμ. 18589/249/86 απόφαση Νο¬ 
μάρχη Α.Α. για τροποποίηση του ρυμοτομικού σχεδίου στο Ο.Τ. 

13α στην Αγία Παρασκευή Ανατολικής Αττικής. 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 400 (1) 

Κήρυξη αναδασωτέας έκτασης (2,450) στρεμμάτων στη θέση «Άγιος 
Παντελεήμων» περιφέρειας Δήμου Μάνδρας Νομού Αττικής. 

Ο ΝΟΜΑΡΧΗΣ. ΔΥΤΙΚΗΣ ΑΤΤΙΚΗΣ 
’ Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώρας. 

3. Τις διατάξεις του Ν. 998/79 «περί προστασίας των Δασών κ.λ,π.» 
και ειδικότερα: α) του άρθρου 41 και β) του άρθρου 38. 

4. Τις διαταγές του Υπουργείου Γεωργίας: α) 160417/1180/8.7.80, 
και β) 182447/3049/24.9.80 την 797/19.3.1987 πρόταση του Δασαρ¬ 
χείου Αιγάλεω και τη σχετική έκθεση αυτοψίας από τις οποίες προκύπτει 
ότι η δασική βλάστηση καταστράφηκε από πυρκαγιά, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα του 
δάσους, ώστε ν’ αποκλεισθεί η διάθεσή του για άλλο προορισμό, δασική 
έκταση δύο στρεμμάτων και τετρακοσίων πενήντα (2,450) στρεμμ. που 
βρίσκεται στη θέση «Άγιος Παντελεήμων» περιφέρειας του Δήμου Μάν¬ 
δρας και προσδιορίζεται από τα στοιχεία και έχει όρια: 

Ανατολικά: Δασόδρομος. 

Δυτικά: Δασική έκταση. 

Βόρεια: Δασόδρομος. 

Νότια: Δασική έκταση όπως φαίνεται στο συνημμένο διάγραμμα που 
αποτελεί αναπόσπαστο μέρος της απόφασης αυτής. 

Η καταστραφείσα δασική βλάστηση θα αποκατασταθεί με φυσική αναγέν¬ 
νηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 2 Απριλίου 1987 

Ο Νομαρχών Διευθυντής 
Δ. ΜΑΝΙΑΤΑΚΟΣ 

Α Ρ ίθ. 403 (2) 

Κήρυξη αναδασωτέας έκτασης (3,018) στρεμμάτων στη θέση «Ράχη 
Πρίφτη» περιφέρειας Δήμου Μεγάρων Νομού Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώρας. 

3. Τις διατάξεις του Ν. 998/79 «περί προστασίας των Δασών κ.λ.π.» 
και ειδικότερα: α) του άρθρου 41 και β) του άρθρου 38. 

4. Τις διατάξεις του Υπουργείου Γεωργίας: α) 160417/1180/8.7. 
80, και β) 182447/3049/24.9.80 την 344/12.3.1987 πρόταση του 
Δασαρχείου Μεγάρων και τη σχετική έκθεση αυτοψίας από τις οποίες 
προκύπτει ότι η δασική βλάστηση καταστράφηκε από παράνομη εκχέρ- 
σωση, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
του δάσους, ώστε ν’ αποκλεισθεί η διάθεσή του για άλλο προορισμό, 


δασική έκταση τριών στρεμμάτων και δεκαοκτώ χιλιοστών (3,018) 
ατρεμ. που βρίσκεται στη θέση, «Ράχη Πρίφτη» περιφέρειας Δήμου 
Μεγάρων και προσδιορίζεται από τα στοιχεία και έχει όρια: 

Ανατολικά: Δάσος χαλεπίου πεύκης. 

Δυτικά: Δάσος χαλεπίου πεύκης. 

Βόρεια: Δάσος χαλεπίου πεύκης. 

Νότια: Αγροτικός δρόμος, όπως φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής. 

Η καταστραφείσα δασική βλάστηση θα αποκατασταθεί με φυσική ανα¬ 
γέννηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 2 Απριλίου 1987 
Ο Νομαρχών Διευθυντής 
Δ. ΜΑΝΙΑΤΑΚΟΣ 

Αριθ. 401 1 (3) 

Κήρυξη αναδασωτέας έκτασης (1,800) στρεμμάτων στη θέση «Δέλ- 
πουρα» ή «Καλύβια Αλεποχωρίου» Δήμου Μεγάρων Νομού Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
’ Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώρας. 

3. Τις διατάξεις του Ν. 998/79 «περί προστασίας των Δασών κ.λ.π.» 
και ειδικότερα: α) του άρθρου 41 και β) του άρθρου 38. 

4. Τις διαταγές του Υπουργείου Γεωργίας: α) 160417/1180/8.7. 
80, και β) 182447/3049/24.9.80 την 346/12.3.1987 πρόταση του 
Δασαρχείου Μεγάρων και τη σχετική έκθεση αυτοψίας από τις οποίες 
προκύπτει ότι η δασική βλάστηση καταστράφηκε από αποψιλωτική 
υλοτομία, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
του δάσους, ώστε ν’ αποκλεισθεί η διάθεσή του για άλλο προορισμό, 


δασική έκταση ενός στρέμματος και οκτακόσιων χιλιοστών (1,800) 
στρεμ. που βρίσκεται στη θέση «Δέλπουρα ή Καλύβια Αλεποχωρίου» 
περιφέρειας Δήμου Μεγάρων και προσδιορίζεται από τα στοιχεία και 
έχει όρια: 

Ανατολικά: Δασική έκταση. 

Δυτικά: Αγροτική έκταση. 

Βόρεια: Δασική έκταση. 

Νότια: Δασική έκταση, όπως φαίνεται στο συνημμένο διάγραμμα που 
αποτελεί αναπόσπαστο μέρος της απόφασης αυτής. 

Η καταστραφείσα δασική βλάστηση θα αποκατασταθεί με φυσική ανα¬ 
γέννηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 2 Απριλίου 1987 
Ο Νομαρχών Διευθυντής 
Δ. ΜΑΝΙΑΤΑΚΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 22564/1249 . (4) 

Χαρακτηρισμός ως διατηρητέων δύο (2) κτιρίων που βρίσκονται στην 

Αθήνα επί των οδών α) Αβέρωφ αρ. 4 και Μάρνη αρ. 9 και β) 

Αχαρνών αρ. 23 και Μακεδονίας αρ. 29 και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

’ Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β) και ειδικότερα το άρθρο 5, όπως τροπο¬ 
ποιήθηκε με την υπ’ αριθ. 28112/356/17.4.1985 όμοια απόφαση 
(ΦΕΚ 205/Β/85). 

3. Την από 25.7.86 αιτιολογική έκθεση και την από 29.12.86 
εισήγηση της Α/νσης Παραδοσιακών Οικισμών και Περιβάλλοντος 
(Γ7) · 

4. Την από 30.9.1986 απάντηση του Εμμανουήλ Σοφρώνη και 
την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/85 (ΦΕΚ 210/Α) χωρίς να περιέλθουν 
στη Δ/νση Παραδοσιακών Οικισμών και Περιβάλλοντος τυχόν αντιρ¬ 
ρήσεις του Αντωνίου Ματζαβράκου, αποφασίζουμε: 

1. Χαρακτηρίζονται ως διατηρητέα τα δύο (2) κτίρια που βρίσκονται 
στο ρυμοτομικό σχέδιο της πόλης της Αθήνας και επι των οδών α) 
Αβέρωφ αρ. 4 και Μάρνη αρ. 9 φερόμενο ως ιδιοκτησία Εμμανουήλ 
Σοφρώνη, β) Αχαρνών αρ. 23 και Μακεδονίας αρ. 29 φερόμενο ως 
ιδιοκτησία Αντωνίου Ματζαβράκου, όπως αυτά φαίνονται σημειωμένα 


με διαγράμμιση στα σχετικά δύο (2) πρωτότυπα τοπογραφικά δια¬ 
γράμματα σε κλίμακα 1:1000 που θεωρήθηκαν από τον Προϊστάμενο 
της Διεύθυνσης Πολεοδομικών Εφαρμογών με την υπ’ αριθ. 
22564/1987 πράξη του και που συνοπτικά τους αντίτυπα δημοσιεύο¬ 
νται με την παρούσα απόφαση γιατί πρόκειται για κτίρια με ιδιαίτερο 
αρχιτεκτονικό και μορφολογικό ενδιαφέρον και είναι χαρακτηριστικά 
δείγματα της παραδοσιακής αρχιτεκτονικής. 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή τόσο των κτιρίων συνολικά όσο 
και των επί μέρους αρχιτεκτονικών ή καλλιτεχνικών διακοσμητικών 
στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού καθώς και η εσωτερική διαρρύθ¬ 
μιση για λόγους λειτουργικούς των διατηρητέων κτιρίων εφόσον δεν 
αλλοιώνεται ο γενικός αρχιτεκτονικός χαρακτήρας των κτιρίων και 
δε θίγονται τα διατηρητέα στοιχεία τους. 

4. Επιτρέπεται η προσθήκη καθ’ ύψος ενός ορόφου στα διατηρητέα 
κτίρια της αυτής ρυθμολογίας και μορφολογίας. 

5. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στα διατηρητέα κτίρια. Επιτρέπεται μόνο η τοποθέτηση 
επιγραφών περιορισμένων διαστάσεων που πληροφορούν για τυχόν 
χρήση των χώρων των κτιρίων αυτών. 

6. Για οποιαδήποτε οικοδομική εργασία στο εξωτερικό και εσωτε¬ 
ρικό των διατηρητέων κτιρίων καθώς και για την τοποθέτηση επιγρα¬ 
φών απαιτείται η έγκριση της Επιτροπής Πολεοδομικού και Αρχιτεκτο¬ 
νικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 1 Απριλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 22587/1348 (5) 

Αναστολή έκδοσης άδειας κατεδάφισης και εργασιών κατεδάφισης δύο 
κτιρίων στην πόλη της Βέροιας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικότερα 
της παρ. 3 του άρθρου 4 αυτού. 

2. Την υπ’ αριθ. οικ. 3564/69/6.2.1987 απόφαση του Υπουργού 
ΠΕΧΩΔΕ (ΦΕΚ 78/Β/10.2.1987) «Μεταβίβαση αρμοδιοτήτων του 
Υπουργού Περιβάλλοντος, Χωροταξίας και Δημοσίων Έργων στο 
Γενικό Γραμματέα, Ειδικούς Γραμματείς κ.λ.π.». 

3. Τις από 25.2.1987 και 10.3.1987 αιτιολογικές εκθέσεις της 
Δ/νσης Παραδοσιακών Οικισμών (Γ7), αποφασίζουμε: 

Αναστέλλονται επί έξι (6) μήνες η έκδοση άδειας κατεδάφισης και 
οι εργασίες κατεδάφισης των κτιρίων που βρίσκονται στην πόλη της 
Βέροιας α) επί των οδών Εληάς και Παστέρ φερόμενο ως ιδιοκτησία 
Αργ. Μπουλασίκη και β) επί των οδών Εληάς και Παστέρ φερόμενο 
ως ιδιοκτησία Ευγ. Αντωνιάδου. 

Αθήνα, 3 Απριλίου 1987 
Με εντολή Υπουργού 
Ο Γενικός Γραμματέας 
ΑΛΕΞΑΝΔΡΟΣ ΠΑΝΤΑΖΗΣ 

-♦- 

ΑΝΑΚΟΙΝΩΣΕΙΣ 

( 6 ) 

Ειδοποίηση της γενόμενηςπαρακατάθεσηςαποζημίωσης^ια ρυμοτομού- 
μενη έκταση 540 τετραγωνικών μέτρων και προσκυρούμενη έκταση 
56,70 τετραγωνικών μέτρων, κειμένη στην Αγία Παρασκευή Αττικής, 
Λεωφ. Μεσογείων 318, προς διάνοιξη της οδού Κονδυλάκη. 

Οι 1. Φανή χα Παναγ. Ανταλίδη το γένος Εμμ. Δημητροπούλου, 
2. Αργυρώ σύζ. Γεωργ. Γαλάνη το γένος Παναγ. Ανταλίδη, 3. Ιωσήφ 
- Ευάγγελος Ανταλίδης του Παναγ. 4. Γεώργιος Ανταλίδης του Παν. 
και 5. Χρήστος Ανταλίδης του Παναγ., άπαντες κάτοικοι Αγίας Παρα¬ 
σκευής Αττικής, Λεωφόρ. Μεσογείων 316, γνωστοποιούν ότι δυνάμει 
της υπ’ αριθμ. 63/1977 πράξεως προσκυρώσεως και αναλογισμού 
αποζημιώσεως του Πολεοδομικού Γραφείου Ανατολικής Αττικής της 
Νομαρχίας Αττικής, κυρωθείσης δια της υπ’ αριθμ. 
38468/2678/1977 αποφάσεως της Προισταμένης της Διευθύνσεως 


Πολεοδομίας, Διαμερίσματος Ανατολικής Αττικής, προσεκυρώθη οικο- 
πεδική έκτασις εκ 56,70 τ.μ. και απηλλοτριώθη λόγω ρυμοτομίας 
έκτασις 540 τ.μ. ήτοι συνολική έκτασις 596,70 τ.μ. προς διάνοιξιν 
της οδού Κονδυλάκη εις Αγίαν Παρασκευήν Αττικής (Λεωφ. Μεσο¬ 
γείων 318 και Κονδυλάκη), δια τας οποίας εκτάσεις καθωρίσθη προ¬ 
σωρινή τιμή μονάδας αποζημιώσεως εκ δραχμών 11.000 ανά τ.μ. 
δυνάμει της υπ’ αριθμ. 423/1982 αποφάσεως του Μονομελούς Πρω¬ 
τοδικείου Αθηνών και κατετέθη η εκ δραχμών 6.563.700 αποζημίω- 
σις δια το σύνολον της απαλλοτριωθείσης ως άνω εκτάσεως λόγω 
ρυμοτομίας και προσκυρώσεως, εις την εν Αθήναις Κεντρικήν Υπηρε¬ 
σίαν του Ταμείου Παρακαταθηκών και Δανείων εκδοθέντων των υπ’ 
αριθμ. 833802, 833803/9.12.1986 και 798819, 798820/1.4. 
1986, γραμματίων συστάσεως παρακαταθήκης υπέρ των αρμοδίως 
αναγνωρισθέντων δικαιούχων ταύτης, πλέον τόκων οφειλομένων επί 
του άνω ποσού της αποζημιώσεως, βάσει της υπ’ αριθμ. 6821/1985 
καταψηφιστικής αποφάσεως του Πολυμελούς Πρωτοδικείου Αθηνών, 
συνολικού ποσού τόκων εκ δραχμών 2.712.462, καταβληθέντων 
ομοίως εις την αυτήν ως άνω κεντρικήν υπηρεσίαν του Ταμείου Παρα¬ 
καταθηκών και Δανείων, εις πλήρη και ολοσχερή εξόφλησιν των δια 
δικαστικής αποφάσεως αναγνωρισθέντων δικαιούχων, εκδοθέντων των 
υπ’ αριθμ. 833801/9.12.1986 και 848382/16.3.1987 γραμμα¬ 
τίων συστάσεως παρακαταθήκης εκ δραχμών 1.500.000 και 1.212. 
462 δρχ. αντιστοίχως. 

Ότι την εν λόγω παρακατάθεσιν έκαμαν ως ειδικοί και καθολικοί 
διάδοχοι των αρχικών δια της πράξεως φερομένων υποχρέων αποζημι- | 
ώσεως Παναγιώτου Ιωσήφ Ανταλίδη και Γεωργίου Βασιλείου Γαλάνη. 

Αθήνα, 8 Απριλίου 1987 
Η πληρεξούσια Δικηγόρος 
ΑΛΕΞΑΝΔΡΑ Κ. ΠΗΡΟΥΝΑΚΗ 
(Αριθ. διπλ. Δημ. Ταμ. Δικ. εισ. Αθηνών 8031401/87) 

- ♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο σχέδιο που δημοσιεύθηκε στο αριθμ. 1119Δ/21.11.1986 
ΦΕΚ που συνοδεύει την αριθμ. 18589/249/86 απόφαση Νομάρχη 
Α.Α. για τροποποίηση του ρυμοτομικού σχεδίου στο ΟΤ 13α στην 
Αγία Παρασκευή Ανατολικής Αττικής διορθώνεται το (αναγραφόμενο 
πλάτος πρασιάς 1,50μ. στην οδό Ελευθερίας στο ορθό Ι,ΟΟμ. 

(Από τη Νομαρχία Ανατ. Αττικής.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ ' 



